A cselekményre nagy hatással voltak még Parker és Stone gyerekkori, vadászattal kapcsolatos emlékei. Parker elmondása alapján Stan vadászattal szembeni ellenérzéseit saját élményei ihlették. Az édesapja és ő sem szerette a vadászatot, nagyapja viszont – Jimbóhoz hasonlóan – lelkesedett ezért a sportért. Parker szerint sok első évadbeli epizód olyan témákat dolgoz fel, melyek 1997-ben még tabunak számítottak, majd öt év múlva már kevésbé voltak azok; "A vulkán"t ez alól kivételnek tartja. Mivel söröző és egymást fegyverekkel fenyegető kisgyerekek szerepelnek benne, Parker nem volt biztos abban, hogy az 1999-es Ámokfutás a Columbine High Schoolban után a "Comedy Central" engedélyezi majd a sugárzást. Parker: "„Akkoriban kissé szórakoztató volt, hogy kisgyerekek fegyvert szegeznek egymásra, de manapság ez már nem annyira vicces”".